Yokoland

Yokoland NUF er et designstudio i Oslo med fokus på grafisk design og illustrasjon. Virksomheten ble startet i 2001 av Aslak Gurholt Rønsen og Espen Friberg. Siden 2007 har Aslak Gurholt Rønsen drevet Yokoland på samarbeidsbasis med ulike designere. 

I 2006 ga de ut boka Yokoland – As we go up, we go down på det tyske forlaget Die Gestalten Verlag. Boka fikk samme år en utmerkelse i den britiske designkonkurransen D&AD og fikk god omtale i nasjonale og internasjonale medier. Rønsen og Friberg var blant annet å finne på forsiden av det amerikanske tidsskriftet I.D. (The International Design Magazine) sommeren 2007. Boken ble samme år kåret til «Årets vakreste bok» under Årets vakreste bøker. Slike egendrevne publiseringer og utstillinger har blitt et varemerke for Yokoland.

Yokoland ble i 2007 inkludert i Area 2 (Phaidon Press), en kuratert bok som tok for seg 100 toneangivende studioer fra hele verden. Sammen med Øystein Dolmen (aka Knutsen i Knutsen & Ludvigsen) ga Yokoland i 2008 ut barneboka Parkvesen & andre vesener.

Yokoland er kanskje mest kjent som designleverandør for plateselskapene Hubro og Metronomicon Audio og forlaget Flamme Forlag. De har også hatt oppdrag med illustrasjoner for New York Times Magazine og Samtiden, platecovere for Jaga Jazzist, The Notwist og Gatas Parlament, og en musikkvideo for Kim Hiorthøy.

I 2018 fikk Yokoland i samarbeid med designeren Peder Bernhardt kontrakt med Høstutstillingen som designpartner for profil og utstillingskatalog.

 Bibliografi 
Egne bøker
Yokoland – As we go up, we go down (Die Gestalten Verlag, 2006)
Bak et sort hull (Tegnerforbundet, 2008)
Parkvesen og andre vesener (Magikon Forlag, 2008)
Summer of 66 (Aki Books, 2009)

 Utvalgte utstillinger 
Fra det ene til det andre – Galleri Badet, Oslo (2005)
Under the bushes, under the stars – Reg Vardy Gallery, Sunderland (2007)
Under the bush – Analogue Bookshop, Edinburgh (2007)
Bak et sort hull – Tegnerforbundet, Oslo (2008)
Metronomicon Audio og Yokoland inntar Henie Onstad Kunstsenter, Oslo (2008)
Yokoland plakatutstilling – Sound of Mu, Oslo (2009)
Parallel places, parallel times – Sound of Mu, Oslo (2010)
84 projects from Yokoland – Kemistry Gallery, London (des 2012–jan 2013)

 Priser/nominasjoner 
2006:
Sell out of the year (By;Alarm)
Sølv – Grafisk design, Plakat (Visuelt)
Grafik Pick of the Year (Grafik Magazine)

2007:
Gold  – Graphic Design – CD, DVD and record sleeves (D&AD)
Gull – Kunst og fotobøker (Årets vakreste bøker)
Årets vakreste bok (Årets vakreste bøker)
Gull – Grafisk design, Redaksjonell design (Visuelt)
Gull – Illustrasjon, Egenpromotering (Visuelt)
Sølv – Grafisk design, Typografi (Visuelt)
Sølv – Illustrasjon, Åpen klasse (Visuelt)
Diplom – Illustrasjon, Plakat (Visuelt)
Diplom – Grafisk design, Egenpromotering (Visuelt)
Diplom – Illustrasjon, Åpen klasse (Visuelt)
Diplom – Grafisk design, Kulturemballasje (Visuelt)
Award of honour (By;Alarm)
Valgt ut til Print Magazines European Design Annual
In-book and nominated for best bookdesign (D&AD)

2008:
Sølv – Kunst- og fotobøker (Årets vakreste bøker)
Gull – Illustrasjon, Egenpromotering (Visuelt)
Gull – Illustrasjon, Åpen klasse (Visuelt)
Nominasjon – Illustration, Redaksjonell illustrasjon (Visuelt)
Sølv – Grafisk design, Typografi (Visuelt)
Nominasjon til INFORM PRICE (for conceptual design) (Museum of Contemporary Art in Leipzig)
Nominasjon til Art Vinyl – for the best record cover design
Nominasjon til The Society of Publication Designers award for best Information Graphics

2009:
Gull – Skjønnlitteratur (Årets vakreste bøker)
Gull – Omslag, Skjønnlitteratur (Årets vakreste bøker)
Gull – Omslag, Barnebøker (Årets vakreste bøker)
Sølv – Barnebøker (Årets vakreste bøker)
Sølv – Sakprosa (Årets vakreste bøker)
Sølv – Kunst- og fotobøker (Årets vakreste bøker)
Diplom – Sakprosa (Årets vakreste bøker)
Diplom – Omslag, Skjønnlitteratur (Årets vakreste bøker)
Gull – Grafisk design, Redaksjonell design (Visuelt)
Gull – Grafisk design, Kulturemballasje (Visuelt)
Gull – Illustrasjon, Egenpromotering (Visuelt)
Sølv – Grafisk design, Kulturemballasje (Visuelt)
Nominasjon – Grafisk design, Kulturemballasje (Visuelt)
Nominasjon – Grafisk design, Redaksjonell design (Visuelt)
Nominasjon – Grafisk design, Kataloger (Visuelt)
Nominasjon – Grafisk design, Åpen klasse (Visuelt)

2010:
Gull – Omslag, Barnebøker (Årets vakreste bøker)
Gull – Barnebøker (Årets vakreste bøker)
Gull – Poesi (Årets vakreste bøker)
Gull – Tegneserier (Årets vakreste bøker)
Gull – Åpen klasse (Årets vakreste bøker)
Sølv – Sakprosa (Årets vakreste bøker)
Sølv – Omslag, Skjønnlitteratur (Årets vakreste bøker)
Sølv – Sakprosa (Årets vakreste bøker)
Sølv – Omslag, Poesi (Årets vakreste bøker)
Diplom – Kunst- og fotobøker (Årets vakreste bøker)
Diplom – Poesi (Årets vakreste bøker)

 Referanser 

 Eksterne lenker 


Kategori:Norske tjenesteselskaper